หามวลร้อยละเมื่อโจทย์ให้มวลมา หามวลร้อยละเมื่อโจทย์ไม่ได้ให้มวลมา
สูตรพื้นฐานสำหรับมวลร้อยละของสารประกอบคือ: มวลร้อยละ = (มวลของสารเคมี/มวลรวมของสารประกอบ) x 100 คุณจะต้องคูณมันด้วย 100 ในตอนท้ายเพื่อให้ค่าที่ได้เป็นร้อยละเสมอ   เขียนสมการในตอนเริ่มต้นของโจทย์ทุกข้อ: มวลร้อยละ = (มวลของสารเคมี/มวลรวมของสารประกอบ) x 100  มวลของสารเคมีที่คุณให้ความสนใจอยู่นี้คือมวลที่บอกมาในโจทย์ หากโจทย์ไม่ได้บอกมวลมา ให้ทำตามขั้นตอนที่ตามมาด้านล่างเกี่ยวกับการหามวลร้อยละเมื่อโจทย์ไม่ได้บอกมวลมา มวลรวมของสารประกอบคำนวณได้โดยการรวมมวลของสารเคมีทั้งหมดที่ใช้ในการทำสารประกอบหรือสารละลาย เมื่อคุณทราบมวลของธาตุทั้งหมดในสารประกอบที่ถูกเติมรวมกัน คุณก็แค่ต้องบวกมันทั้งหมดเข้าด้วยกันเพื่อคำนวณมวลรวมของสารประกอบหรือสารละลายสุดท้าย นี่จะเป็นตัวหารในการคำนวณมวลร้อยละ   ตัวอย่างที่ 1: มวลร้อยละของโซเดียมไฮดรอกไซด์ 5 กรัมที่ละลายในน้ำ 100 กรัมจะเป็นเท่าใด มวลรวมของสารประกอบคือปริมาณของโซเดียมไฮดรอกไซด์บวกกับปริมาณของน้ำ: 100 ก. + 5 ก. ได้มวลรวม 105 ก.  ตัวอย่างที่ 2: ต้องใช้มวลของโซเดียมคลอไรด์กับน้ำเท่าใดถึงจะได้สารละลายเข้มข้น 15% ในปริมาณ 175 ก. ในตัวอย่างข้อนี้ คุณทราบมวลรวมและร้อยละที่ต้องการ แต่ถูกถามให้หาปริมาณตัวละลายที่เติมเข้าไปในสารละลาย มวลรวมคือ 175 ก. เวลาโจทย์ให้หา"มวลร้อยละ"นั้น หมายถึงคุณต้องหามวลของสารเคมีตัวใดตัวหนึ่ง (สารเคมีที่โจทย์ต้องการ) เป็นจำนวนร้อยละของมวลรวมของธาตุทั้งหมด ให้เขียนมวลของสารเคมีที่ว่า มวลตัวนี้จะเป็นตัวเศษในการคำนวณมวลร้อยละ   ตัวอย่างที่ 1: มวลของสารเคมีตัวที่โจทย์ถามคือโซเดียมไฮดรอกไซด์ 5 ก. ตัวอย่างที่ 2: สำหรับตัวอย่างข้อนี้ มวลของสารเคมีที่โจทย์ถามนั้นยังไม่ทราบซึ่งคุณพยายามจะคำนวณอยู่ พอคุณได้ค่าสำหรับตัวแปรแต่ละตัว แทนมันลงไปในสมการ   ตัวอย่างที่ 1: มวลร้อยละ = (มวลของสารเคมี/มวลรวมของสารประกอบ) x 100 = (5 ก./105 ก.) x 100 ตัวอย่างที่ 2: เราต้องสับวางสมการมวลร้อยละเสียใหม่เพื่อแก้โจทย์สำหรับมวลสารเคมีที่เป็นปริศนา: มวลของสารเคมี = (มวลร้อยละ*มวลรวมของสารประกอบ)/100 = (15*175)/100 ตอนนี้สมการถูกแทนค่าครบแล้ว แค่คำนวณมวลร้อยละ หารมวลของสารเคมีด้วยมวลรวมของสารประกอบ แล้วคูณด้วย 100 ก็จะได้มวลร้อยละของสารเคมี   ตัวอย่างที่ 1: (5/105) x 100 = 0.04761 x 100 = 4.761%. ดังนั้น มวลร้อยละของโซเดียมไฮดรอกไซด์ 5 ก. ละลายในน้ำ 100 ก. คือ 4.761% ตัวอย่างที่ 2: สมการที่จัดเรียงใหม่สำหรับหามวลของสารเคมีคือ (มวลร้อยละ*มวลรวมของสารประกอบ)/100: (15*175)/100 = (2625)/100 = โซเดียมคลอไรด์ 26.25 กรัม ปริมาณน้ำที่เติมลงไปก็คือมวลรวมลบกับมวลของสารเคมี: 175 – 26.25 = น้ำ 148.75 กรัม สูตรพื้นฐานสำหรับมวลร้อยละของสารประกอบคือ: มวลร้อยละ = (มวลต่อโมลของธาตุ/มวลโมเลกุลรวมของสารประกอบ) x 100 มวลต่อโมลของสารประกอบคือจำนวนมวลสำหรับธาตุหนึ่งโมล ส่วนมวลโมเลกุลคือจำนวนมวลต่อหนึ่งโมลของสารประกอบทั้งหมด  คุณจะต้องคูณมันด้วย 100 ในตอนท้ายเพื่อให้ค่าที่ได้เป็นร้อยละเสมอ  เขียนสมการในตอนเริ่มต้นของโจทย์ทุกข้อ: มวลร้อยละ = (มวลต่อโมลของธาตุ/มวลโมเลกุลรวมของสารประกอบ) x 100   ค่าทั้งคู่มีหน่วยเป็นกรัมต่อโมล (ก./โมล) เวลาที่โจทย์ไม่ได้ให้มวลมา คุณสามารถหามวลร้อยละของธาตุหนึ่งภายในสารประกอบได้โดยใช้มวลต่อโมล ตัวอย่างที่ 1: จงหามวลร้อยละของไฮโดรเจนในโมเลกุลของน้ำ  ตัวอย่างที่ 2: จงหามวลร้อยละของคาร์บอนในโมเลกุลของกลูโคส หากโจทย์ไม่ได้ให้สูตรเคมีของสารประกอบแต่ละตัว คุณจำต้องเขียนมันออกมา ถ้าโจทย์ให้มาก็สามารถข้ามขั้นตอนนี้ได้เลย และไปยังขั้นตอน "หามวลของธาตุแต่ละตัว " แทน  ตัวอย่างที่ 1: เขียนสูตรเคมีของน้ำ, H2O ตัวอย่างที่ 2: เขียนสูตรเคมีของกลูโคส, C6H12O6 มองหาน้ำหนักโมเลกุลของธาตุแต่ละตัวในสารประกอบได้จาก ตารางธาตุ มวลของธาตุมักจะพบได้ใต้สัญลักษณ์ทางเคมี เขียนมวลของธาตุทุกตัวในสารประกอบออกมา   ตัวอย่างที่ 1: มองหาน้ำหนักโมเลกุลของออกซิเจน, 15.9994; และน้ำหนักโมเลกุลของไฮโดรเจน, 1.0079  ตัวอย่างที่ 2: มองหาน้ำหนักโมเลกุลของคาร์บอน, 12.0107; ออกซิเจน, 15.9994; และไฮโดรเจน, 1.0079 ดูว่าโมเลกุลของธาตุแต่ละตัว (อัตราส่วนโมเลกุล) ในสารประกอบนั้นมีเท่าใด อัตราส่วนโมเลกุลนั้ให้มาเป็นเลขต่อท้ายในสารประกอบ คูณมวลโมเลกุลของธาตุแต่ละตัวด้วยอัตราส่วนโมเลกุลนี้  ตัวอย่างที่ 1: ไฮโดรเจนมีเลขต่อท้ายอยู่สองในขณะที่ออกซิเจนมีแค่ 1 ดังนั้น คูณมวลโมเลกุลของไฮโดรเจนด้วย 2, 1.00794 X 2 = 2.01588; และปล่อยมวลโมเลกุลของออกซิเจนเอาไว้เหมือนเดิม, 15.9994 (คูณด้วยหนึ่ง) ตัวอย่างที่ 2: คาร์บอนมีเลขต่อท้าย 6, ไฮโดรเจน, 12, และออกซิเจน, 6 คูณธาตุแต่ละตัวด้วยเลขต่อท้ายจะได้:  คาร์บอน (12.0107*6) = 72.0642 ไฮโดรเจน (1.00794*12) = 12.09528 ออกซิเจน (15.9994*6) = 95.9964 บวกมวลรวมของธาตุทุกตัวในสารประกอบ โดยใช้มวลที่คำนวณตามอัตราส่วนโมเลกุล คุณจะสามารถคำนวณมวลรวมของสารประกอบได้ เลขที่ได้คือตัวหารในสมการมวลร้อยละ  ตัวอย่างที่ 1: บวก 2.01588 ก./โมล (มวลของอะตอมไฮโดรเจนสองโมเลกุล) กับ 15.9994 ก./โมล (มวลของอะตอมออกซิเจนหนึ่งโมเลกุล) จะได้ 18.01528 ก./โมล ตัวอย่างที่ 2: บวกมวลโมเลกุลทั้งหมดที่คำนวณได้เข้าด้วยกัน: คาร์บอน + ไฮโดรเจน + ออกซิเจน = 72.0642 + 12.09528 + 95.9964 = 180.156 ก./โมล เวลาโจทย์ให้หา "มวลร้อยละ", นั่นคือคุณต้องหามวลของธาตุจำเพาะตัวหนึ่งในสารประกอบเป็นจำนวนร้อยละของมวลรวมของธาตุทุกตัว ระบุมวลของธาตุที่ต้องการหาแล้วจดลงไป มวลคือมวลที่คำนวณโดยใช้อัตราส่วนโมเลกุล เลขตัวนี้คือตัวเศษในสมการหามวลร้อยละ  ตัวอย่างที่ 1: มวลของไฮโดรเจนในสารประกอบคือ 2.01588 ก./โมล (มวลของอะตอมไฮโดรเจนสองโมเลกุล) ตัวอย่างที่ 2: มวลของคาร์บอนในสารประกอบคือ 72.0642 ก./โมล (มวลของอะตอมคาร์บอนหกโมเลกุล) พอคุณทราบค่าตัวแปรแต่ละตัวครบ แทนมันลงในสมการที่เขียนไว้ในขั้นตอนแรก: มวลร้อยละ = (มวลต่อโมลของธาตุ/มวลโมเลกุลรวมของสารประกอบ) x 100   ตัวอย่างที่ 1: มวลร้อยละ = (มวลต่อโมลของธาตุ/มวลโมเลกุลรวมของสารประกอบ) x 100 = (2.01588/18.01528) x 100 ตัวอย่างที่ 2: มวลร้อยละ = (มวลต่อโมลของธาตุ/มวลโมเลกุลรวมของสารประกอบ) x 100 = (72.0642/180.156) x 100 ตอนนี้พอเติมสมการสมบูรณ์ ก็แค่คำนวณหามวลร้อยละ หารมวลของธาตุโดยมวลรวมของสารประกอบแล้วคูณด้วย 100 ก็จะได้มวลร้อยละของธาตุ   ตัวอย่างที่ 1: มวลร้อยละ = (2.01588/18.01528) x 100 = 0.11189 x 100 = 11.18%. ดังนั้น มวลร้อยละของอะตอมไฮโดรเจนในโมเลกุลน้ำคือ 11.18% ตัวอย่างที่ 2: มวลร้อยละ = (มวลต่อโมลของธาตุ/มวลโมเลกุลรวมของสารประกอบ) x 100 = (72.0642/180.156) x 100 = 0.4000 x 100 = 40.00% ดังนั้น มวลร้อยละของอะตอมคาร์บอนในโมเลกุลของกลูโคสคือ 40.00%
นิยามสมการสำหรับมวลร้อยละของสารประกอบ. คำนวณมวลรวมของสารประกอบ. ระบุมวลของสารเคมีที่โจทย์ต้องการ. แทนค่าตัวแปรลงในสมการมวลร้อยละ. คำนวณมวลร้อยละ. นิยามสมการสำหรับมวลร้อยละของสารประกอบ. เขียนสูตรเคมี. หามวลของธาตุแต่ละตัวในสารประกอบ. คูณมวลตามอัตราส่วนของโมเลกุล. คำนวณมวลรวมของสารประกอบ. ระบุมวลของธาตุที่ต้องหา. แทนค่าตัวแปรลงในสมการหามวลร้อยละ. คำนวณมวลร้อยละ.
https://www.wikihow.com/Calculate-Mass-Percent https://www.wikihow.com/Calculate-Mass-Percent
Solving for Mass Percent When Given Masses Solving for Percent Mass When Not Given Masses